Corona-kloge ved et tilfælde: Troldtekt blev i Danmark - og nyder godt af det | Herning Folkeblad
Troldtekt brugte 180 millioner kroner på en fordobling af produktionslinjen - en beslutning med månedlange overvejelser, men som alligevel ikke var så svær
Troldtekt indviede 13.000 kvadratmeter ny fabriksbygning sidste år - en investering til 180 millioner kroner. Foto: Tom Laursen
CORONA Sidste år udvidede virksomheden Troldtekt, der sælger loft- og vægplader, deres produktion i den lille midtvestjyske landsby Troldhede til det dobbelte. En investering til 180 millioner - og dermed så stor en investering, at alle sten naturligvis blev vendt før beslutningen blev taget.
- Den slags beslutninger tager måneder eller år. Der skal naturligvis laves en grundig businesscase på så stor en beslutning. Vi er dog så heldige at være en familieejet virksomhed, og det betyder, at beslutningerne ofte kan tages lidt hurtigere, så jeg vurderer, at det tog omkring tre måneder, fortæller Troldtekts direktør Peer Leth.